
Tá Parlaimint na hEorpa,
–	ag féachaint d’Airteagal 286(2) den Chonradh ar Fheidhmiú an Aontais Eorpaigh, ar dá bhun a chuaigh an Chomhairle i gcomhairle le Parlaimint na hEorpa (C10‑0109/2025),
–	ag féachaint do Riail 133 dá Rialacha Nós Imeachta,
–	ag féachaint don tuarascáil ón gCoiste um Rialú Buiséadach (A10-0148/2025),
A.	de bhrí, i litir dar dáta an 2 Meitheamh 2025, go ndeachaigh an Chomhairle i gcomhairle le Parlaimint na hEorpa maidir le Joëlle Elvinger a cheapadh mar Chomhalta den Chúirt Iniúchóirí;
B.	de bhrí go ndearana an Coiste um Rialú Buiséadach i bParlaimint na hEorpa meastóireacht ar dhintiúir Joëlle Elvinger, go háirithe i bhfianaise na gceanglas a leagtar síos in Airteagal 286(1) den Chonradh ar Fheidhmiú an Aontais Eorpaigh; de bhrí, mar chuid den mheastóireacht sin, go bhfuair an coiste curriculum vitae ó Joëlle Elvinger, chomh maith lena cuid freagraí ar an gceistneoir i scríbhinn a cuireadh chuici;
[bookmark: _Hlk207637189]C.	de bhrí gur thionóil an coiste sin ina dhiaidh sin éisteacht le Joëlle Elvinger an 15 Iúil 2025, ina ndearna sí ráiteas tosaigh agus inar fhreagair sí ina dhiaidh sin ceisteanna ó chomhaltaí an choiste;
1.	ag tabhairt tuairim fhabhrach ar an togra ón gComhairle maidir le Joëlle Elvinger a cheapadh mar Chomhalta den Chúirt Iniúchóirí;
2.	á threorú dá hUachtarán an cinneadh seo a chur ar aghaidh chuig an gComhairle agus, mar fhaisnéis, chuig an gCúirt Iniúchóirí, chuig institiúidí eile an Aontais Eorpaigh agus chuig institiúidí iniúchóireachta na mBallstát.

